**Майкл Бейджэнт** (англ.: Michael Baigent; нар. 27 лютага 1948, Крайстчэрч, Новая Зеландыя — 17 чэрвеня 2013) — пісьменнік. Аўтар колькіх кніг у жанры альтэрнатыўнай гісторыі.

Скончыў Універсітэт Кентэрберы па спецыяльнасці «псіхалогія». У юнацтве цікавіўся ўсходнімі рэлігіямі, шмат падарожнічаў па Азіі. У 1976 годзе пераехаў у Вялікабрытанію і застаўся жыць там.

У Вялікабрытаніі пазнаёміўся з Рычардам Лі і Генры Лінкальнам. У сааўтарстве з імі напісаў бестселер «Святая кроў і святы Граль» (Holy Blood and Holy Grail), апублікаваны ў 1982 годзе. Кніга выдавалася за навуковае даследаванне, у ёй сцвярджалася, што дынастыя франкскіх каралёў Меравінгаў паходзіла ад нашчадка Хрыста, а гэтую таямніцу быццам захоўвала арганізацыя Прыярат Сіёна, пра існаванне якой стала вядома ў 1950-х гадах. На праўдзе сюжэт быў поўнай містыфікацыяй. Бейджэнт, Лі і Лінкальн паўтарылі гэты прыём з кнігай «Месіянская спадчына» (*The Messianic Legacy*, 1987).

У 1989 годзе Бейджэнт і Лі пачалі працаваць удваіх, яны апублікавалі кнігі «Храм і ложы» (*The Temple and the Lodge*, 1989), «Скруткі Мёртвага мора» (*The Dead Sea Scrolls Deception*, 1991), «Тайная Германія: Клаўс фон Штауфенберг і містычны крыжовы паход супраць Гітлера» (*Secret Germany: Claus Von Stauffenberg and the Mystical Crusade Against Hitler*, 1994), «Інквізіцыя» (*The Inquisition*, 2000) і «Эліксір і камень: Традыцыі магіі і алхіміі» (*The Elixir and the Stone: The Tradition of Magic and Alchemy*, 2003).

Без сааўтараў у тыя ж гады Бейджэнт напісаў «Прадвесці Вавілона: Астралогія і магія старажытнай Месапатаміі» (*From the Omens of Babylon: Astrology and Ancient Mesopotamia*, 1994), «Старажытныя сляды: Таямніцы старажытнай і ранняй гісторыі» (*Ancient Traces: Mysteries in Ancient and Early History*, 1998) і «Дакументы Ісуса: выкрыццё найвялікшай містыфікацыі ў гісторыі» (*The Jesus Papers: Exposing the Greatest Cover-Up in History*, 2006). Але самай паспяховай кнігай Майкла Бейджэнта засталася «Святая кроў і святы Граль».

Пра «Святую кроў і святы Граль» зноў загаварылі праз 23 гады па публікацыі, пасля іску Бейджэнта і Лі супраць аўтара «Кода ды Вінчы» Дэна Браўна, які абвінавачваўся імі ў плагіяце. Цікавасць публікі да справы супраць Браўна была настолькі вялікай, што выдавецтва *Random House* перавыдала «Святую кроў».

Зноскі
------

1. 1 2
2. ↑  Michael Baigent // Babelio — 2007.<a href='https://wikidata.org/wiki/Track:Q2877812'></a>
3. ↑  The New Zealand Herald — 2013. — ISSN 1170-0777 Праверана 5 жніўня 2021.<a href='https://wikidata.org/wiki/Track:Q1199207'></a>
4. 1 2  Associated Press — Нью-Ёрк: 2013. Праверана 5 жніўня 2021.<a href='https://wikidata.org/wiki/Track:Q40469'></a><a href='https://wikidata.org/wiki/Track:Q60'></a>
5. 1 2 3 4 5 6  Бейджент, Майкл // Лентапедыя…

Літаратура
----------

* Бейджент, Майкл // Лентапедыя [Электронны рэсурс] = *Лентапедия* : база даведачна-біяграфічных тэкстаў / Пад рэд. Д. Іванова — Электронныя дадзеныя — М.: ТАА «Лента.ру» (lenta.ru), 2012. — Рэжым доступу: http://ru.wikisource.org/wiki/Лентапедия, свабодны. — Загаловак з экрана — Мова руск.

Спасылкі
--------

* Архіўная копія афіцыйнага сайта
* Майкл Бейджэнт на сайце «*Internet Movie Database*» (англ.)

|  |  |
| --- | --- |
| ⚙️   Тэматычныя сайты | Internet Movie Database |
| 

| Нарматыўны кантроль |
| --- |
| BIBSYS: 90157790 · BNC: a1004484x · BNE: XX1721218 · BNF: 118898748 · CiNii: DA04741293 · GND: 119209675 · ICCU: CFIV047726 · ISNI: 0000 0000 8122 3468 · LCCN: n81116784 · LNB: 000012364 · NDL: 00462653 · NKC: xx0012235 · NLA: 36549245 · NLG: 84441 · NSK: 000002145 · NTA: 069684154 · NUKAT: n94004380 · PTBNP: 353196 · SUDOC: 026700786 · VIAF: 44294884 |

 |